Joulun tunnelmaa luodaan tänä vuonna Törnävän kirkossa yhdessä Lauluyhtye FLIKin kanssa. Kodikkaassa joulukonsertissa esitetään tuttuja ja hieman uudempia joululauluja yksin ja yhdessä kaikkien vahvuuksia hyödyntäen. Tule kanssamme jakamaan joulutunnelmaa. SKOR lauluyhtye FLIK Heli Lahti
Joulukonsertti Joulun kanssas jaan to 18.12.2025 klo 18 Törnävän kirkossa.
Jukka Iisakkila ja Niko Ronimus kuljettavat kuulijansa SKORin meditaatioklubissa löytöretkelle kaipausten äänien äärelle. Kutsumme kuulijamme oivaltamaan, löytämään, kokemaan ja rauhoittumaan yllätyksellisen ja harmonisen ohjelman pariin. Säveltäjäniminä mm. Carpenter, Takalo, Piazzolla, Iisakkila, Ronimus, Pohjola, Sylvian… Klubi jatkaa suuresti pidettyä rentoutumisklubien sarjaa. Voit ottaa mukaasi jumppamaton, tyynyn ja viltin, mikäli haluat rentoutua vaakatasossa. Myös tuoleja löytyy tilasta. Jukka Iisakkila, kitara, piano, lyömäsoittimet Niko Ronimus, lyömäsoittimet
SKOR-klubi: Kaipauksen ääniä to 2.10.2025 klo 18 Kalevan Navetan Hugo-salissa.
Soolohuilulle on kautta musiikinhistorian sävelletty sooloteoksia. Nykymusiikissa huilu on erityisen suosittu soitin. Tähän konserttiin on valikoitunut omia suosikkejani, mukana on vanhempaa, sekä uutta ja tuntematonta. Miten huilulle on sävelletty eri aikoina, miten soittimen ilmaisu on muuttunut? Tervetuloa uppoutumaan huilun maailmaan. Martha Effe, huilu
SKOR-klubi: Huilun maisemat to 11.12.2025 klo 18 Kalevan Navetan Hugo-salissa.
Menestyksekkään Morricone-konsertin tekijäjoukko tulkitsee uudelleen syksyllä 2022 kuullun suosiota herättäneen konsertin Suomalainen sielunmaisema. Kappaleet levytettiin tuolloin konserttiviikon aikana ja nyt levy on vihdoin valmis, joten konsertin yhteydessä juhlistetaan myös uunituoretta äänitettä. Äänitettä on tukenut Ulpu ja Erkki Bäckman Kulttuurisäätiö. Levy sisältää kauneimpia suomalaisia ikivihreitä. Konsertin kappaleet kuljettavat kuulijan läpi Suomalaisen sielumaiseman muun muassa Myrskyluodon Maijan, Nuoruustangon ja Säkkijärven polkan sävelin. Trumpettisolistina konsertissa ja levyllä taituroi Jouko Harjanne. Jouko Harjanne on kansainvälisesti tunnettu ja arvostettu trumpettisolisti, jonka ura lähti nopeaan nousuun kilpailumenestysten myötä. Harjanne on esiintynyt orkesterien solistina Euroopassa, Venäjällä, Yhdysvalloissa, Etelä-Koreassa ja Japanissa. Yli 30 soololevyä julkaissut Harjanne on saavuttanut maineen kaikkein vaikeimpien trumpettikappaleiden levyttäjänä. Hän on myös kantaesittänyt lukuisia trumpettiteoksia. SKOR Jouko Harjanne, trumpetti Artturi Rönkä, piano Harri Lehtinen, lyöjä Heli Lahti, juonto
Suomalainen sielunmaisema -Levynjulkistamiskonsertti
Suomalainen sielunmaisema -levynjulkistamiskonsertti to 4.12.2025 klo 18 Seinäjoki-salissa.
Hiiri asuu yksin rakentamassaan hirviössä. Hirviökone on suunniteltu suojaamaan hiirtä maailmalta. Koneen sisällä hiiri kuitenkin tuntee yksinäisyyttä. Eräänä päivänä koneen päälle laskeutuu paratiisilintu. Hiiri joutuu valitsemaan, karkottaako se uuden ystävänsä, vai luopuuko se koneen tuomasta turvasta. Hiiri on tarina yksinäisyydestä, pelosta ja kohtaamisesta. Konsertissa kuljetaan kertojan, kuvien ja sävelten saattelemana sinfonisessa maailmassa. Konsertti sopii kaikenikäisille. Konsertin on säveltänyt ja sen johtaa säveltäjä-kapellimestari Satu Simola. EPMOn alkusoitto klo 17:30 Seinäjoki-salin yläaulassa. SKOR Satu Simola, kapellimestari Heli Lahti, kertoja
Lastenkonsertti: Hiiri – Sinfoninen satu
Lastenkonsertti: Hiiri – Sinfoninen satu to 27.11.2025 klo 18 Seinäjoki-salissa.
Ville Ojanen on kaustislainen säveltäjä ja mestaripelimanni. Monipuolisen taiteilijan luonnosta inspiroitunut uusi teos ”Luoto” - konsertto sähkökitaralle ja orkesterille on kotimainen tapaus. Gustav Mahler oli suurten orkesteriteosten armoitettu mestari. Useista Mahlerin teoksista on myöhemmin tehty sovituksia pienemmille orkestereille ja SKORin löytöretket Mahlerin säveliin saavat alkunsa niin ikään luonnosta inspiroituneen säveltäjä Mahlerin ensimmäisestä sinfoniasta lisänimeltään ”Titaani”. Konsertin jälkeen Ville Ojanen ja Jukka Iisakkila kertovat taiteilijatapaamisessa kantaesityksen synnystä ja taustoista. EPMOn alkusoitto klo 17:30 Seinäjoki-salin yläaulassa. SKOR Jukka Iisakkila, kapellimestari, sähkökitara
Titaani -konsertti to 20.11.2025 klo 18 Seinäjoki-salissa.
Suomalaisen kansanmusiikin eturintamaan jo vuosia kuuluneesta Frigg-yhtyeestä puhuttaessa nousee usein esiin sana “energia”. Yhtye on eloisuudellaan ja riemastuttavilla keikoillaan levittänyt energiaa ympäri maailman ja tullut laajalti tunnetuksi yhtenä Suomen kaikkien aikojen menestyneimmistä kansanmusiikkiyhtyeistä. Jo yli kahdenkymmenen vuoden ajan toiminut seitsikko on tehnyt värikkään uransa varrella yhteistyötä laajalla skaalalla: yhteistyökumppaneihin lukeutuvat amerikkalaiset bluegrass-ikonit Darol Anger ja Mike Marshall, Shetlannin viuluperinteen maailmalla tunnetuksi tehnyt Fiddlers Bid, ruotsalaisen kansanmusiikin mullistanut Väsen sekä kaikkien suomalaisten tuntemat laulajat Johanna Försti ja Timo Rautiainen. Näiden lisäksi yhtye on tehnyt useita projekteja kuorojen, puhallinsoittokuntien ja säkkipilliorkestereiden kanssa. Nyt vuorossa ovat maamme parhaat klassisen musiikin orkesterit. Tämä on ensimmäinen kerta, kun Suomessa tehdään näin laajassa mittakaavassa kansanmusiikkiyhtyeen ja orkestereiden välistä yhteistyötä. Konsertissa kuullaan uusia sovituksia Frigg yhtyeen repertuaarin kulmakivistä, jotka on hiottu sileäpintaisiksi, säihkyviksi helmiksi. Suomen maailmanluokan taidemusiikkitarinan ydin kohtaa huippuunsa trimmatun pelimannimusiikkivyöryn: törmäys on valmis, energia sinkoilee ja saa täysin uusia, ennenkuulumattomia muotoja! SKOR Vaasan kaupunginorkesteri Kansanmusiikkiyhtye Frigg Janne Nisonen, kapellimestari
Folkfoniaa -konsertti pe 7.11.2025 klo 18 Seinäjoki-salissa.
Kuulemme konsertissa monipuolisen kattauksen 50-vuotisjuhlavuotta viettävän säveltäjä Pasi Lyytikäisen herkkää, kaunista ja hauskaakin musiikkia. Lyytikäisen erikoistaito on säveltää pikavauhtia teoksia yleisön antamien tunnelmien tai teemojen pohjalta ja tällä kertaa Pasi säveltää uuden teoksen Seinäjoella konserttiviikolla! Pääset halutessasi seuraamaan säveltäjän työtä ja antamaan mukaan oman ideasi. Lyytikäinen myös opettaa muun muassa Sibelius-Akatemiassa ja Tampereen ammattikorkeakoulussa ja konsertissa kuullaan musiikkia hänen entisen opiskelijansa, Kokkolassa asuvan säveltäjä Airi Salmelan uudesta baletista. "Kiitos SKOR hienosta konsertista! Lyytikäisen Siinto oli herkkävireistä ja äärettömän kaunista musiikkia. Siinä soi suomalainen luonto ja eteläpohjalainen lakeusmaisema. Hieno lahja 100-vuotiaalle Suomelle! Kiitos!" – Kuuntelijapalaute konsertista – Konsertin jälkeen taiteilijatapaaminen. EPMOn alkusoitto klo 17:30 Seinäjoki-salin yläaulassa. SKOR Pasi Lyytikäinen
Taiteilijan taival -konsertti to 23.10.2025 klo 18 Seinäjoki-salissa.
Seinäjoen kaupunginorkesteri saa lokakuussa todellista nuorta energiaa riveihinsä, kun se yhdistää omat voimansa Sinfoniaorkesteri Vivon kanssa. Sinfoniaorkesteri Vivo on Suomen ainoa, valtakunnallisesti toimiva nuorten sinfoniaorkesteri. Sen soittajat ovat iältään 13–25-vuotiaita ja kotoisin noin 50 paikkakunnalta ympäri Suomen. Suurin osa vivolaisista on yläkoulussa tai lukiossa olevia lahjakkaita nuoria sekä päätoimisia musiikinopiskelijoita, joille Vivo tarjoaa mahdollisuuden soittaa ammattikapellimestarien ja -muusikoiden johdolla sekä hankkia musiikkialan ammateissa vaadittavaa osaamista. Vivon soittajat valitaan vuosittain koesoitossa. Suurta nuoruutta -konsertin ohjelmisto rakentuu kahdesta klassikosta. Norjalaisen Edvard Griegin pianokonsertto on yksi pianokirjallisuuden klassikoista. Sen tulkitsee nuori pianistilahjakkuus Maximilian Fagerlund, joka voitti alkuvuonna ensimmäisen sijan valtakunnallisen Leevi Madetoja-pianokilpailun 17-30-vuotiaiden sarjassa. Finaalissa Maximilian esitti juuri Griegin pianokonserton ensimmäisen osan. Pjotr Tsaikovskyn viidettä sinfoniaa pidetään usein yhtenä hänen parhaimmista teoksistaan, vaikka säveltäjä itse ei siihen ainakaan alussa ollut tyytyväinen. Lokakuussa voit kuulla, minkälaisen tulkinnan Seinäjoen kaupunginorkesteri ja Sinfoniaorkesteri Vivo taikovat teoksesta upean norjalaiskapellimestari Julie Røsslandin johdolla. SKOR Sinfoniaorkesteri VIVO Julie Rösland, kapellimestari Maximilian Fagerlund, piano
Suurta nuoruutta -konsertti to 9.10.2025 klo 18 Seinäjoki-salissa.
Hiljaisuuden joogaa® Kesämaanantaisin 16.6.-14.7.2025 kello 18-19.30 Kirkkopuistossa Lakeuden Ristin takana, sateen sattuessa sisätiloissa. Ota mukaan oma alusta. Hiljaisuuden jooga® on rekisteröity joogalaji, jonka on kehittänyt sairaalapappi, joogaopettaja ja retriitinohjaaja Heli Harjunpää. Hiljaisuuden jooga on kristillinen harjoituskokonaisuus, jossa yhdistyvät lempeä kehollinen harjoitus, mielen hiljentymisen harjoitus ja hengellinen harjoitus. Harjoituksista muodostuu yhtenäinen meditatiivinen kokonaisuus, joka on kuin miniretriitti, jossa hengellisyys punoutuu harjoituksiin. Hiljaisuuden joogan on tarkoitus sopia kaikille, sillä keskeistä siinä on kristillisyyden ytimestä nouseva armollisuus ja kaikkea elämää kannatteleva Jumalan rakkaus. Lue lisää hiljaisuuden joogasta osoitteessa: hiljaisuudenystavat.fi/hiljaisuuden-jooga/
Hiljaisuuden joogaa® Kirkkopuistossa kesällä 2025
Kesämaanantaisin 16.6.-14.7.2025 kello 18-19.30 Kirkkopuistossa Lakeuden Ristin takana, sateen sattuessa sisätiloissa.
Viulutaiteilija Christina Åstrand on yksi merkittävimmistä ja monipuolisimmista viulisteista klassisen musiikin estradeilla. Tanskan radion sinfoniaorkesterin konserttimestarina, solistina, kamarimuusikkona hän on niittänyt mainetta kansainvälisillä konserttiareenoilla, Hän on koko maailmassa yksi harvoista viulisteista, joka hallitsee György Ligetin viulukonserton ja saikin vuonna 2001 arvostetun ranskalaisen Diapason d'Or -palkinnon levytyksestään. Uusi musiikki on aina ollut lähellä Christina Åstrandin sydäntä, kuten hän itse muotoilee: ”Minua on aina kiinnostanut yhteistyö elävien säveltäjien kanssa, koska se tuo musiikkiin eloa ja mielekkyyttä ja koska teokset saavat yhtäkkiä sanallisen muodon. Pääsen kokeilemaan uusia sointivärejä ja soittotekniikoita yhdessä säveltäjien kanssa, ja inspiraatio on kaksisuuntaista. Työskentelytapa on saanut minut tarkastelemaan myös 'vanhaa' musiikkia ihan uudessa valossa. Aiemmin suhtautumiseni siihen oli aivan liian dogmaattista ja sääntövaltaista, ja koin olevani perinteiden tiukassa lieassa.” Per Nørgårdin viulukonsertto Helle Nacht syntyi tiiviissä yhteistyössä Christina Åstrandin kanssa ja ihanat mutta toisinaan tuntemattomat ”vanhat” tanskalaiset romanssit saivat uuden elämän Åstrandin ja Jukka Iisakkilan johtaman Turun filharmonisen orkesterin levytyksenä. Näitä romansseja kuulemme nyt hieman pienemmälle kokoonpanolle sovitettuina. EPMOn alkusoitto klo 17:30 Seinäjoki-salin yläaulassa. SKOR Christina Åstrand, viulu Jukka Iisakkila, kapellimestari
Viuluromansseja -konsertti to 25.9.2025 klo 18 Seinäjoki-salissa.
Skorin syyskuun solistivieraiksi saapuvat monipuoliset taiteilijat Johanna Suvenmetsä ja Artturi Rönkä. Tässä konsertissa musiikki, runonlausunta ja improvisaatio kohtaavat toisensa saumattomasti. Syksyn sateiset päivät ja hehkuvat värit, unenomaiset maisemat, ajattomuus, lapsuuden kesät sekä pienten hetkien kauneus saavat ylleen muistojen kultaisen reunuksen. J.S. Bachin ja Gabriel Faurén vahvojen ja koskettavien teosten lomassa kuullaan improvisaatiota sekä Johanna Suvenmetsän runoja lausuttuna. Konsertti huipentuu Artturi Röngän runollisen huilukonserton kantaesitykseen, jonka solistina Suvenmetsä toimii. Jos orkesterin rentoutumiskonsertit ovat olleet mieleesi, tämä konsertti on juuri sinulle! Seinäjoki-salin mukavat penkit mahdollistavat uppoutumisen musiikkiin, vaikka vaakatasoon konserttisalissa ei ehkä olekaan mahdollista asettua. Konsertin jälkeen taiteilijatapaaminen Seinäjoki-salissa, jossa vieraat kertovat tarkemmin musiikkiurastaan ja konsertin ohjelmiston valikoitumisesta. EPMOn alkusoitto klo 17:30 Seinäjoki-salin yläaulassa. SKOR Johanna Suvenmetsä, huilu ja lausunta Artturi Rönkä, piano
Syksyn sateita, runon valoa -konsertti to 11.9.2025 klo 18 Seinäjoki-salissa.
SKOR osallistuu syksyn Ilmiöiden yö -tapahtumaan viime vuonna pilotoidulla konseptilla. Tällä kertaa lauletaan yhdessä ABBA-yhtyeen hittejä kaupunginorkesterin säestyksellä! Kappaleiden sanat heijastetaan seinälle, joten sinun ei tarvitse kuin saapua paikalle, ottaa oma paikkasi ja alkaa laulamaan. Voit myös tulla vain kuuntelemaan ja fiilistelemään hittikimaraa ja olla paikalla koko tunnin ajan tai kuunnella vain muutaman kappaleen. Tule siis paikalle ja ota vaikka naapurin kanssa toisistanne mittaa, kumpiuskaltaa tulkita kovaäänisemmin ABBA-hitit, kuten Mamma Mia, Dancing Queen tai SOS!
SKOR-klubi: Sing-a-long ABBA-music pe 5.9.2025 klo 19 Kalevan Navetan Hugo-salissa.
Perinteinen Atso Almilan kapellimestarikurssin päätöskonsertti siirtyy takaisin tutulle paikalleen Seinäjoen kaupunginorkesterin syyskauden alkupuolella. Mielenkiintoinen kurssiohjelma haastaa niin SKORin kuin kapellimestaritkin erilaisten tunnelmien äärelle. Tule kuulemaan, millaisia sävyjä kapellimestarit saavat orkesterista irti viikon kurssin päätteesi. Konserttiin on vapaa pääsy. EPMOn alkusoitto klo 17:30 Seinäjoki-salin yläaulassa. SKOR Kapellimestarikurssin johtajat
Atso Almilan kapellimestarikurssin päätöskonsertti
Atso Almilan kapellimestarikurssin päätöskonsertti to 28.8.2025 klo 18 Seinäjoki-salissa.
Tango niin kuin minä sen tunnen. Tango – elämäntapa, intohimo, yhteys menneeseen ja silta tulevaan! Tango on suurkaupungin yön kaihoisa ääni – Buenos Airesin sumuisilla kaduilla, mutta myös missä tahansa, missä sydän kaipaa. Tämä konsertti punoo yhteen Henrik Sandåsin bandoneonin kaihoisan hengityksen, Maria Lundin laulun herkän ja inhimillisen paljaan äänen ja sinfoniettan värikylläisen kudelman. Carlos Gardelin kaiho, Astor Piazzollan urbaani melankolia ja ikoninen ”Alfonsina ja Meri” kohoavat uuteen valoon – Sandåsin tuoreina, tyylikkäinä ja rohkean omaleimaisina sovituksina, joissa kuuluvat niin tangon intensiivisyys, jazzin vapaus kuin länsimaisen taidemusiikin syvyys. Laulut ja instrumentaaliteokset punoutuvat yhteen kuin hengitys ja sydämenlyönti – tämä konsertti ei ole pelkkä esitys, vaan matka syvälle sielun syövereihin! SKOR Henrik Sandås, bandoneon, musiikin johto ja sovitukset Maria Lund, laulu Jukka Iisakkila, piano, kitara ja lyömäsoittimet
Yo Soy María -konsertti pe 15.8.2025 klo 18 Seinäjoki-salissa.
[{"name":"Parsi logo musta .jpg","url":"https://dsre702v2imo2.cloudfront.net/event-images/aa5uq18m67w65xg_Parsi logo musta .jpg"}]
Kuukauden Taiteilija Elina Hannula-Ketolan työpajassa toteutetaan näyttelyteoksen äärellä omia mielenmaisemia muistoista ja tästä hetkestä. Millainen on sinun filminauhasi ja millaisia värejä siinä on? Tekniikkana akvarellimaalaus. Tervetuloa!
In the workshop of Artist of the Month Elina Hannula-Ketola, you will create your own mindscapes of memories and this moment around the exhibition work. What is your film strip like and what colors are on it? The technique is watercolor painting. Welcome!